《送林志尹谒选之京时予将入燕》
明代·徐熥

数声南雁叫秋烟，路指交河北到天。鸡送边城霜后角，马惊沙碛雪中鞭。

贫来远道亲雄剑，老去长安索俸钱。我已藏名燕市久，相寻休向酒垆前。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。